ДОКЛАД ЗА ДЕЙНОСТТА НА НЧ „ПРОСВЕТА-1924“ С.СТАН И ЗА ИЗРАЗХОДВАНИТЕ БЮДЖЕТНИ СРЕДСТВА

През изминалата 2019г. се постарахме да поддържаме дейността на читалището жива. Изпълнихме по-голямата част от мероприятията заложени в културния календар, но за съжаление имаше и пропуски. Постарахме се да се включим в мероприя извън селото.

Тази година групите посетиха съборите в Енево,

 „Като жива вода ” – Суворово, „На извора хоро се вие” – Дивдядово, „Песни и танци на мегдана” - Карнобат

На съборите в Енево, взеха участие детската и фолклорната група –и се представиха много добре. На фестивалите в Суворово и Карнобат се предсавиха Фолклорната и танцовата група. В Суворово фолклорната група се класира на второ място, а танцовият състав на трето. В Карнобат и двете групи се класираха на първо място и взеха златни медали. В Дивдядово се представи Танцовият състав „Сърмен колан” – получиха Диплом за отлично представен „Лазарски танц”, както и символични подаръци за всеки участник.

**Празници от Културния календар:**

**Януари**– Бабинден – празникът беше отбелязан съвместно с Пенсионерския клуб с песни и танци и разбира се с изпълнението на обичая, бабата да изроди бебето.

**Февруари** – Трифонзарезан – празникът беше отбелязан съвместно с Пенсионерския клуб с песни и танци, както и с надпреварата за най-добро вино. Беше разигран и скечът „Трифонзарезанова Валентинка” в изпълнение на Радка Крумова и Анелия Добрева.

**Март** – 01. Март – Баба Марта – Анелия Добрева в ролята на Бама Марта върза мартенички за здраве на всички, които излязоха на центъра.

3 март – подготвихме празнична програма с рецитал пред паметника на загиналите за свободата на България, звучаха патриотични песни в изпълнение на ФГ „Здравец” , а танцовият състав изпълни няколко хора за празника. След това бяха поднесени венци от кметството, както и от различни партии.

**Април**- Концерт по случай Лазаров ден и Цветница, съвместно с със самодейците от НЧ „Просвета-1919” с. Памукчии

 – Великден – празничното хоро отново се изви на центъра, а за малките беше организиран конкурс за най-красиво яйце с награди за първо, второ и трето място.

 - Седмица на детската книга – децата се включеха с интерес в четенето, като по-големите прочетоха приказки от български автори на по-малките които още не могат да четат.

**Май** –19.05.-Фестивал на детско фолклорно творчество “Слънчова люлка. За десетата /юбилейна/ година събрахме 130 деца от общината и други градове и села на нашата сцена. Дано успеем и за напред да поддържаме този събор, като подхранваме интереса на децата към българските фолклорни традиции.

Децта от ДГ „Слънчова люлка” получиха като награда за своя труд торта, която беше осигурена от г-н Христо Иванов.

**Юни** – 01.06. – Ден на детето – рисунка на асфалт на тема Цветя, която децата сами си избраха. Малки и големи деца се забавляваха и твориха заедно.

**Октомври –** 01.10. – Ден на възрастния човек съвместно с клуба на пенсионера.

19.10. – Наши гости бяха г-жа Наталия Неделчева и роботчетата Финч от Читалищна библиотека Иван Радов Нови пазар.

Децата се запознаха с работата на роботчетата и с помощта на г-жа Неделчева се научиха да проектират техните действия.

**Ноември** – 01.11. – Ден на народните будители – празникът беше отбелязан с рецитал на децата от ДГ „Слънчова люлка”, песни и танци представиха другите самодейци към читалището.

21.11. – Ден на Християнското семейство. Празникът се състоя съвместно с Клуба на пенсионера.

**Декември** –14.12. – Коледен общоселски банкет – поканихме всички жители и гости на селото да се съберат и да отпразнуваме заедно настъпващите празници.

Постарахме се да има много забавни игри, викторина и разбира се музика и добро настроение.

21.12. – Детска Коледа - Празникът се състоя съвместно с ДТТ „Магия” с худ. р-л Диманка Митева. Те ни представиха „България е моята родина” , а децата от ДГ „Слънчова люлка” с худ. р-л Анелия Добрева представиха обичая „Бъднивечер”.

След това разиграхме томбола свързана с Коледните празници.

Дядо Коледа също успя да ни посети, въпреки че нямаше сняг и се придвижва трудно.

 Това успяхме да изпълним през изминалата година. Дано през 2020 да успеем да организираме повече празници и да посетим повече фестивали.

**ХІ. Финансова информация за 2019 г.**

1. **Приходи от държавна субсидия – 10268лв.**
2. **Приходи от общинска субсидия – 500лв. за ДФС „Слънчова люлка”**
3. **Приходи от наеми – няма**
4. **Приходи от ренти,членски внос – 102лв. - чл. внос; 1089лв. – рента**
5. **Приходи по проекти – 2145,83лв.**
6. **Приходи от дарения – дарени книги на стойност - 365,57лв.**

**Общо приходи – 14470,40 лв.**

**3. Разходи за 2019 г.:**

**-** заплати по трудови провоотношения 8502 лв.

- хонорари по извънтрудови провоотношения 160 лв.

- командировки 98 лв.

- канцеларски материали 60 лв.

- консумативи, стопански разходи 984лв.

- културно-масова дейност 710 лв.

* библиотечна дейност 2511,40 лв.
* други /какви/ - ток, вода, трудова мед.,такси 370 лв.
* ремонт…………………… 1075 лв.

**Общо разходи за 2019 г. 14470,40лв.**

Секретар: .................. Председател: ………..

/Анелия Добрева/ /Павлинка Христова/